Էվան Հանթեր

**Էվան Հանթեր** (.  ), ծննդյան անունը՝ **Սալվատորե Ալբերտ Լոմբինո** (Salvatore Albert Lombino), հայտնի է նաև **Էդ ՄաքԲեյն**  (Ed McBain) կեղծանունով - ամերիկացի գրող և սցենարիստ։ Հեղինակ է դետեկտիվ վեպերի։

## Կենսագրություն
Ապագա գրողը ծնվել է Նյու Յորքում՝ իտալացի ներգաղթյալների ընտանիքում և ծննդյան պահին ստացել է Սալվատորե Ալբերտ Լոմբինո անունը։ Ավարտել է Էվանդեր Չայլդ դպրոցը։ Երկրորդ համաշխարհային պատերազմի ժամանակ ծառայել է նավատորմում ՝ Խաղաղ օվկիանոսում գտնվող ականակրի վրա։ Ծառայության ընթացքում գրել է մի քանի պատմվածք ։ Պատերազմից հետո վերադարձել է Նյու Յորք, ընդունվել Hunter College։ Սովորելու տարիներին աշխատակցել է քոլեջի թերթին, որտեղ նրան հատկացված սյունակում ամեն շաբաթ լույս են ընծայվել նրա լրագրողական աշխատանքները:

Փոխել է մի քանի աշխատատեղ. 1950 թվականի սեպտեմբերին տասնյոթ օր ուսուցչություն է արել դպրոցում և հետագայում օգտագործել է այդ փորձը «Դպրոցական ջունգլիներ» վեպը գրելիս։ 1951 թվականին դարձել է գրական գործակալ ՝ աշխատակցելով այնպիսի հեղինակների, ինչպիսիք են Արթուր Քլարկը, Փոլ Ուիլյամ Անդերսոնը և Փելհամ Գրանվիլ Ուոդհաուսը։ Այդ նույն տարում տպագրվել է առաջին անգամ. նրա դեբյուտը դարձել է «Բարի գալուստ, մարսեցիներ» գիտաֆանտաստիկ պատմվածքը, որն ստորագրել է «Ս. Ա.Լոմբինո»։ Դրանից հետո գրողն իր երկերը հրատարակել է Էվան Հանթեր և Հանթ Քոլինզ կեղծանուններով, որոնք կազմվել են նրա ավարտած երկու ուսումնական հաստատությունների՝ *Էվան*դեր Չայլդի և *Հանթեր* քոլեջի անուններից։

1952 թվականի մայիսին նա պաշտոնապես իր անունը դարձրել է Էվան Հանթեր՝ անսալով իր խմբագրին, ով հասկացրել է նրան, որ իտալական անունը պահպանելու դեպքում իր գրական գործերը նվազ հաջողությամբ կվաճառվեն: Հենց Էվան Հանթեր անունով էլ նա հրատարակեց «Դպրոցական ջունգլիներ» ( 1954 ) վեպը։

Լուրջ գրողի իր համբավը չփչացնելու համար Հանթերը դետեկտիվ վեպերը հրատարակել է կեղծանուններով՝ Կուրտ Քենոն, Հանթ Քոլինզ, Ռիչարդ Մարստին։ Նրա ամենահայտնի կեղծանունը՝ Էդ Մաքբեյնը, հայտնվել է 1956 թվականին ՝ Cop Hator/ Ատող ոստիկանը վեպի տիտղոսաթերթին։ Դա 87-րդ տեղամասի մասին մատենաշարի առաջին վեպն էր, որի գործողությունները ծավալվում են մտացածին մի քաղաքում, որը հիշեցնում է Նյու Յորքը: Առաջին անգամ այստեղ են հայտնվել դետեկտիվ Սթիվ Կարելլան ու նրա գործընկերները, ովքեր կդառնան մատենաշարի ավելի քան հիսուն գրքերի խաչվող կերպարները: Այդ մատենաշարի առավել հիշարժան երկերից են «Կողոպտիչ»-ը ( 1956 ), «Սեպ»-ը ( 1959 ), «Կասկածների գինը» ( 1965): ), «Սովորական աշխատանք»-ը ( 1971 )։

Արդեն 1958 թվական ին Հանթերը խոստովանեց, որ Մաքբեյնը ինքն է, բայց շարունակեց դետեկտիվ պատմությունները, ներառյալ  փաստաբան Մեթյու Հոուփի մասին շարքը, ստորագրել  այդ կեղծանունով: Այդ շարքի վեպերը կրում էին հայտնի հեքիաթների վերնագրեր՝ « Ոսկեծամիկը » ( 1977թ. ), «Ռումպելշտիլցխենը » ( 1981թվական), «Գեղեցկուհին ու հրեշը » ( 1982 թվական) և այլն:

Հանթերն իր իսկական անունով հրատարակել է լուրջ արձակ՝ «Ձմեռը գալիս է» վեպը ( 1973 ), Ալֆրեդ Հիչքոկի « Թռչունները » ( 1963 ) ֆիլմի սցենարը։  Նշանավոր կինոռեժիսորի հետ նրա համագործակցությունը շարունակվել է հաջորդ ֆիլմի՝ Մարնիի սցենարի մշակման ընթացքում, սակայն ընդհատվել է տարաձայնությունների պատճառով; Հանթերի անունը հանվել է տիտրերից: Այդ կապակցությամբ նա ռեժիսորի հետ իր աշխատանքի մասին թողել է հեգնական հուշեր՝ «Ես ու Հիչը» վերնագրով ( 1997 )։

1960 թվականից հետո նա երկու անգամ Մակբեյնից բացի այլ այլ կեղծանուններ է օգտագործել. Royal Flush ( 1975 ) վեպը ստորագրվել է Էզրա Հաննոն, իսկ Scimitar ( 1992 ) վեպը ստորագրվել է Ջոն Էբոթ։ 2000 թվականին լույս է տեսել «Քենդիլենդ» վեպը, որի առաջին մասը հրատարակվել է Էվան Հանթերի, իսկ երկրորդը՝ Էդ Մաքբեյնի անունով։

2002 թվականին գրողի մոտ կոկորդի քաղցկեղ են ախտորոշել։ Էվան Հանթերը մահացել է 2005 թվականին Կոնեկտիկուտ նահանգի Ուեստոն քաղաքում: Մինչև իր վերջին օրը նա շարունակում էր գրել 87-րդ տեղամասի մասին վերջին գիրքը.

Հանթերի գրքերի ընդհանուր տպաքանակը կազմել է ավելի քան 100 միլիոն օրինակ։

## Հետաքրքիր փաստեր
Հանթերի շատ գրքերում, երբ հիշատակվում է հոկտեմբերի 15-ը, նրա հերոսները շեշտում են՝ «Մեծ մարդկանց ծննդյան օրն է»: Փաստացի՝ հոկտեմբերի 15-ը հենց իր՝ գրողի ծննդյան օրն է: Այս կատակը մեկ անգամ չէ, որ հայտնվում է 87-րդ տեղամասի և փաստաբան Մեթյու Հոուփի մասին վեպերում:

## Էկրանավորումներ

* «Դպրոցական ջունգլիներ» (1955, ԱՄՆ). ռեժիսոր՝ Ռիչարդ Բրուքս. նկարահանվել է նույնանուն պատմվածքի հիման վրա:
* «Պատանի վայրենիներ» (1959). ռեժիսոր՝ Ջոն Ֆրանկենհայմեր. նկարահանվել է «Գործ՝ ըստ մեղադրանքի» վեպի հիման վրա:
* «Ոստիկաններին ատողը», 1958 թ., ռեժիսոր՝ Ուիլյամ Բերկ. նկարահանվել է «87-րդ ոստիկանական տեղամաս» շարքի «Ոստիկաններին ատողը» վեպի հիման վրա:
* The Mugger, 1958, ռեժիսոր՝ Ուիլյամ Բերկ. նկարահանվել է роман   «87-րդ ոստիկանական տեղամաս» շարքի «Կողոպտիչը» վեպի հիման վրա:
* The Pusher, 1960, ռեժիսոր՝ Ջին Միլֆորդ. նկարահանվել է «87-րդ ոստիկանական տեղամաս» շարքի «Իրացնողը» վեպի հիման վրա:
* «87-րդ ոստիկանական տեղամաս» ( 1961 —1962, NBC-ի հեռուստասերիալ)
* «Դրախտ ու դժոխք» (1963, Ճապոնիա). ռեժիսոր՝ Ակիրա Կուրոսավա. նկարահանվել է «87-րդ ոստիկանական տեղամաս» շարքի «Քինգի փրկագինը» վեպի հիման վրա:
* «Առանց ակնհայտ պատճառների» (1971, Ֆրանսիա — Իտալիա). ռեժիսոր՝ Ֆիլիպ Լաբրո. նկարահանվել է «87-րդ ոստիկանական տեղամաս» շարքի «Տասը գումարած մեկ» վեպի հիման վրա:
* Every Little Crook and Nanny (1972, ԱՄՆ). ռեժիսոր՝ ՍայՀովարդ. նկարահանվել է «Փոքրիկ ստահակն ու դայակը» վեպի հիման վրա:
* Fuzz «Ոստիկաններ» («Недотёпы») (1972, ԱՄՆ), ռեժիսոր՝ Ռիչարդ Ա. Քոլլա. նկարահանվել է «87-րդ ոստիկանական տեղամաս» շարքի «Ոստիկաններ» վեպի հիման վրա:
* «Արյունակցական կապեր» (1978, Ֆրանսիա — Կանադա). ռեժիսոր՝ Կլոդ Շաբրոլ. նկարահանվել է «87-րդ ոստիկանական տեղամաս» շարքի նույնանուն վեպի հիման վրա:
* Skládacka (ТВ) (1992, Չեխոսլովակիա). ռեժիսոր՝ Յարոսլավ Դուդեկ. նկարահանվել է «87-րդ ոստիկանական տեղամաս» շարքի «Գլուխկոտրուկ» վեպի հիման վրա:
* Brokovnice (ТВ) (1992, Չեխոսլովակիա). ռեժիսոր՝ Յարոսլավ Դուդեկ. նկարահանվել է «87-րդ ոստիկանական տեղամաս» շարքի «Զենքը» վեպի հիման վրա:
* Columbo: No Time to Die  (1992, Կոլոմբոյի մասին սերիալի 60-րդ սերիան). հեռուստաֆիլմ, նկարահանվել է «87-րդ ոստիկանական տեղամաս» շարքի «Քանի դեռ երկուսն էլ ողջ են» վեպի հիման վրա:
* «Սպանության եղանակը» (1993, Ռուսաստան — Ուկրաինա). ռեժիսոր՝ Օլեգ Գոյդա. նկարահանվել է «87-րդ ոստիկանական տեղամաս» շարքի նույնանուն վեպի հիման վրա:
* Columbo: Undercover  (1994, Կոլոմբոյի մասին սերիալի 64-րդ սերիան), հեռուստաֆիլմ, նկարահանվել է «87-րդ ոստիկանական տեղամաս» շարքի «Գլուխկոտրուկ» վեպի հիման վրա:
* «Անկած հրեշտակներ» (1995, ԱՄՆ)  2-րդ եթերաշրջանի «Սեր և արյուն» դրվագը. նկարահանվել է նույնանուն պատմվածքի հիման վրա:
* «87-րդ ոստիկանական տեղամաս» — հեռուստաֆիլմ, 1995 թվական, ռեժիսոր՝ Բրյուս Փելթրոու, NBC. նկարահանվել է «Շանթ» վեպի հիման վրա:
* «87-րդ ոստիկանական տեղամաս. Սառույց» — հեռուստաֆիլմ, 1996 թվական, ռեժիսոր՝ Բրյուս Փելթրոու, NBC.
* «87-րդ ոստիկանական տեղամաս. Տոթ» — հեռուստաֆիլմ, 1997 թվական, ռեժիսոր՝ Բրյուս Փելթրոու, NBC.
* «Термический убийца» (Ed McBain's 87th Precinct: Heatwave) — հեռուստաֆիլմ, 1997 թվական, ռեժիսոր՝ Դուգլաս Բառա 
* «Երեք կույր մկնիկ» (2001) — նկարահանվել է նույնանուն վեպի հիման վրա: Ռեժիսոր՝ Քրիստոֆեր Լեյչ:

## Ծանոթագրություններ

## Արտաքին հղումներ
* 
* Hunter/McBain bibliography at Hard-Boiled
* Official Evan Hunter  and Ed McBain websites
* Evan Hunter and Ed McBain on Internet Book List
* 
* 1993 interview, *[https://davecarlson9.wixsite.com/mysite/a-discussion-with-national-authors A Discussion with... National Authors on Tour]* TV Series
* 1995 interview, *A Discussion with... National Authors on Tour* TV Series
* 2001 interview with Leonard Lopate at WNYC (archived)
* 2005 interview with David Bianculli at NPR
* Эд Макбейн Библиография 1-2 Hard-Boiled («Сайт Любителей Приключений»)
* Эван Хантер. «Я и Хич»: начало , окончание 

Կատեգորիա:Ամերիկացի գրողներ
Կատեգորիա:2005 մահեր
Կատեգորիա:Հուլիսի 6 մահեր
Կատեգորիա:Նյու Յորք քաղաքում ծնվածներ
Կատեգորիա:Անձինք այբբենական կարգով
Կատեգորիա:1926 ծնունդներ
Կատեգորիա:Հոկտեմբերի 15 ծնունդներ
Կատեգորիա:Ամերիկացի սցենարիստներ
Կատեգորիա:Ամերիկացի մանկագիրներ
Կատեգորիա:Ամերիկացի դետեկտիվ ժանրի գրողներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի պատմվածքագիրներ
Կատեգորիա:Ամերիկացի տղամարդ վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Քաղցկեղից մահացածներ
Կատեգորիա:Ամերիկացի պատմվածքագիրներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոսցենարիստներ